Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară și buna gestiune financiară (cererea EGF/2013/009 PL/Zachem introdusă de Polonia) /* COM/2015/013 final - 2014/ ( ) */





EXPUNERE DE MOTIVE Articolul 12 din Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru anii 2014-2020[1] permite mobilizarea Fondului european de ajustare la globalizare (FEG) în limita unui plafon anual de 150 de milioane EUR (la prețurile din 2011) peste rubricile bugetare corespunzătoare din cadrul financiar. Normele aplicabile contribuțiilor din FEG pentru cererile prezentate până la 31 decembrie 2013 sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 9 octombrie 2013, Polonia a prezentat cererea EGF/2013/009 PL/Zachem pentru o contribuție financiară din FEG, ca urmare a concedierilor care au avut loc la Zachem și la 2 dintre furnizorii săi din Polonia. După o analizare atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile pentru acordarea unei contribuții financiare în temeiul regulamentului menționat. SINTEZA CERERII ȘI ANALIZĂ Date principale: || Numărul de referință FEG || EGF/2013/009 Statul membru || Polonia Articolul 2 || (a) Întreprinderea principală || Zakladi Chemizne Zachem Furnizori și producători din aval || 2 Perioada de referință || 31.3.2013-31.7.2013 Data de începere a serviciilor personalizate || 4.3.2013 Data cererii || 9.10.2013 Concedieri în timpul perioadei de referință || 615 Concedieri înainte și după perioada de referință || 0 Totalul concedierilor eligibile || 615 Numărul de lucrători concediați care ar trebui să beneficieze de măsurile în cauză || 50 Cheltuieli pentru servicii personalizate (EUR) || 220 410 Cheltuieli pentru punerea în aplicare a FEG[3] (EUR) || 10 000 Cheltuieli pentru punerea în aplicare a FEG (%) || 4,34 % Buget total (EUR) || 230 410 Contribuția din partea FEG (50 %) (EUR) || 115 205 1. Cererea a fost prezentată Comisiei la 9 octombrie 2013 și a fost completată cu informații suplimentare până la 16 iunie 2014. 2. Cererea îndeplinește condițiile de mobilizare a FEG prevăzute la articolul 2 litera (a) din Regulamentul (CE) nr. 1927/2006 și a fost depusă în termenul de 10 săptămâni menționat la articolul 5 din regulamentul respectiv. Legătura dintre concedieri și modificările structurale majore intervenite în practicile comerciale mondiale ca urmare a globalizării 3. În vederea stabilirii legăturii dintre concedieri și modificările majore apărute în structura comerțului mondial ca urmare a globalizării, Polonia susține că UE a suferit o pierdere semnificativă a cotei de piață în industria chimică, pierzându-și astfel primul loc în lume la vânzările de produse chimice. Între 1992 și 2012, cota de piață deținută de UE pe piața mondială a produselor chimice a scăzut drastic, de la 35,2 % în 1992 la 30,5 % în 2002 și la 17,8 % în 2012[4]. Tendința înregistrată în ultimii ani a subliniat migrarea producției de substanțe chimice către Asia, și în special China. China a cunoscut o creștere spectaculoasă a producției de substanțe chimice de la o cotă de piață de 8,7 % în 2002, la 30,5 % în 2012, datorită creșterii vânzărilor pe piețele emergente. Nivelul de producție în economiile asiatice este, de asemenea, determinat de costurile mai scăzute ale forței de muncă, accesul la piețe, subvenții, impozite și reglementare. În conformitate cu raportul „Viziune a industriei chimice în 2030”[5], până în 2030, aproximativ 66 % din vânzările mondiale de produse chimice și 5-8 dintre primele 10 societăți din industria chimică la nivel mondial vor proveni din Asia. China, în special, este foarte atractivă pentru potențialul său economic și ratele sale de creștere, dar restul Asiei, inclusiv țări precum India, Singapore sau Coreea de Sud, nu ar trebui să fie subestimate. Sursa: CEFIC 4. În cadrul unui raport din 2012, OCDE[6] a subliniat, de asemenea, faptul că transferul mai multor sectoare industriale în țări care nu sunt membre ale OCDE și care erau specializate, până la acel moment, în producția de produse chimice de bază cu valoarea adăugată redusă, a determinat creșterea interesului acestora pentru producerea de produse chimice cu valoare adăugată ridicată în apropierea centrelor de producție. Toluenul[7], care este un compus complex, a fost afectat de aceste tendințe ale pieței. Astfel, piața toluenului este în schimbare, producția sa scăzând în Europa de Vest și Africa de Nord cu 8 până la 17 % și crescând în celelalte părți ale lumii, în special în Orientul Mijlociu, Asia de Nord-Est și Asia de Sud-Est. 5. Zaklady Chemiczne Zachem (denumit în continuare „Zachem”) a fost un producător polonez de produse chimice cu sediul la Bydgoszcz, și una dintre filialele societății Ciech. Zachem era responsabilă de producția de produse chimice semifinite și finite și ecologice și neecologice pentru industria autovehiculelor, industria chimică, mobilier, construcții, industria textilă, industria hârtiei, industria pielăriei și industrii conexe, precum și pentru sectorul energetic și pentru producătorii de cabluri. Produsul emblematic a fost TDI (toluenul di-isocianat), a cărui componentă principală este toluenul, până la închiderea liniei de producție în decembrie 2012. De asemenea, întreprinderea a produs ECH (epiclorhidrină), o activitate care a fost desființată câteva luni mai târziu. Indicarea numărului de concedieri și respectarea criteriilor de la articolul 2 litera (a) 6. Polonia a prezentat această cerere pe baza criteriilor de intervenție prevăzute la articolul 2 litera (a) din Regulamentul (CE) nr. 1927/2006, care prevăd drept condiție pentru intervenție cel puțin 500 de concedieri în timpul unei perioade de patru luni în cadrul unei întreprinderi dintr-un stat membru, inclusiv lucrătorii concediați de furnizorii sau de producătorii din aval ai acesteia. 7. Cererea menționează 615 concedieri în 3 întreprinderi încadrate în diviziunea 20 din NACE Rev. 2 (Fabricarea substanțelor și a produselor chimice), în regiunea NUTS 2 din provincia Kujawsko-Pomorskie (PL61) în timpul perioadei de referință de 4 luni, cuprinsă între 31 martie 2013 și 31 iulie 2013. Numărul total al acestor concedieri a fost calculat în conformitate cu articolul 2 alineatul (2) al doilea paragraf a treia liniuță din Regulamentul (CE) nr. 1927/2006. Explicația caracterului neprevăzut al concedierilor în cauză 8. Concedierile de la Zachem au fost neprevăzute din cauza creșterii subite a aprovizionării pieței de TDI. Excedentul de ofertă de 30 %, generat de investițiile efectuate în alte părți ale lumii pentru a beneficia de economii de scară și pentru o mai bună integrare a lanțului de aprovizionare, a permis acestor producători să producă la un cost mediu mai scăzut. Împreună cu cheltuielile de transport scăzute, aceasta a dus la incapacitatea societății Zachem de a concura în acest mediu. În ceea ce privește cea de-a doua sursă de venituri, producția de ECH (epiclorohidrină) din materia primă propilenă, în timp ce prețurile pentru ECH au rămas stabile, prețurile pentru propilenă au crescut cu aproximativ 160 % în Europa. Având în vedere excedentul de ofertă de ECH și scara de exploatare scăzută a întreprinderii Zachem, vânzările de ECH au devenit nerentabile pentru grup, iar situația se preconizează că nu se va ameliora cu creșterea capacităților globale de producție de ECH în Asia în viitor, și chiar și în prezent, se preconizează ca rata medie de utilizare a infrastructurii să scadă. 9. Aceste circumstanțe au condus la decizia de a suspenda operațiunile de producție ale Zachem, de a se proceda la operațiuni de reorganizare a structurii întreprinderii și, eventual, de a se decide efectuarea de concedieri. Acest fapt a avut un impact negativ imediat asupra situației economice a furnizorilor. ZACHEM UCR Sp. Z o.o. se baza pentru 92 % din veniturile sale pe serviciile prestate către Zachem. Metalko, o întreprindere derivată din Zachem care a furnizat, de asemenea, servicii de reparație și întreținere a utilajelor către întreprinderea principală, a suportat pierderi serioase/grave/semnificative. Identificarea întreprinderilor care au efectuat concedieri și a lucrătorilor vizați de măsurile de asistență 10. Cererea se referă la 615 concedieri de la Zachem și furnizorii săi, ZACHEM UCR Sp. Z o.o. și Metalko Sp z.o.o. Furnizorii Zachem și numărul de concedieri ZACHEM UCR Sp. z.o.o || 53 || Metalko Sp z.o.o. || 6 Total întreprinderi furnizoare: 2 || Total concedieri: 59 || 11. Defalcarea pe categorii a lucrătorilor concediați este următoarea: Categorie || Număr || Procent Bărbați || 484 || 78,7 Femei || 131 || 21,3 Cetățeni ai UE || 615 || 100,0 Cetățeni din țări terțe || 0 || 0 15-24 de ani: || 3 || 0,5 25-54 de ani: || 460 || 74,8 55-64 de ani: || 152 || 24,7 peste 64 de ani || 0 || 0 12. În ceea ce privește categoriile profesionale, defalcarea este următoarea: Categorie || Număr || Procent Reprezentanți ai autorităților publice, înalți funcționari și directori || 10 || 1,6 Persoane cu studii superioare || 57 || 9,3 Tehnicieni și profesii similare || 68 || 11,1 Funcționari administrativi || 102 || 16,6 Meșteșugari și lucrători în meserii de tip artizanal || 54 || 8,8 Operatori pe mașini și instalații și asamblori || 324 || 52,7 13. În conformitate cu articolul 7 din Regulamentul (CE) nr. 1927/2006, Polonia a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de punere în aplicare a FEG și, în special, în cursul accesului la contribuția financiară a FEG. Descrierea teritoriului vizat, a autorităților sale și a părților interesate 14. Teritoriul în cauză este voivodatul (regiunea) NUTS 2 Kujawsko-Pomorskie (PL 61), situat în partea centrală a Poloniei. Suprafața acestuia se întinde pe 18 000 km2 , iar populația sa este de aproximativ 2,1 milioane de locuitori. Voivodatul cuprinde 52 de orașe, dintre care cele două capitale, Bydgoszcz și Toruń. Orașele cele mai afectate de concedieri sunt Bydgoszcz (367 000 de locuitori), Toruń (200 000) și Włocławek (120 000). Principalele părți interesate includ autoritățile municipale din Bydgoszcz, autoritățile guvernamentale regionale din Kujawsko-Pomorskie, reprezentantul local al administrației publice centrale, birourile de ocupare a forței de muncă din Toruń, Bydgoszcz (unde a fost înregistrat cel mai mare număr de concedieri), Naklo și Znin. Partenerii sociali includ: NSZZ „Solidarność” (Consiliul executiv al regiunii Bydgoski) Alianța Panpoloneză a Sindicatelor (OPZZ) din provincia Kujawsko-Pomorskie Forumul Sindicatelor (Consiliul executiv al provinciei Kujawsko-Pomorskie) Business Centre Club Convent Camera de Meșteșuguri și Întreprinderi din provincia Kujawsko-Pomorskie Asociația angajatorilor și antreprenorilor din Kujawsko-Pomorskie Impactul preconizat al concedierilor asupra ocupării forței de muncă la nivel local, regional sau național 15. Regiunea Kujawsko-Pomorskie (PL 61), situată în partea centrală a Poloniei, a beneficiat de dezvoltare industrială într-o gamă largă de sectoare; industria agroalimentară, chimică, gestionarea deșeurilor, construcțiile și industria mecanică. 16. Bydgoszcz, care număra 361 254 de locuitori în decembrie 2012, este cel mai mare oraș din regiune și avea o rată a șomajului de 9,1 % în luna iunie 2013. Acesta este conectat prin intermediul principalelor drumuri naționale și rețele feroviare cu restul țării. Toruń, al doilea cel mai mare oraș, avea o populație de 204 299 în decembrie 2012 și o rată a șomajului de 10,2 % în luna iunie 2013[8]. 17. În pofida dezvoltării economice de care a beneficiat, la sfârșitul lunii iulie 2013 regiunea a înregistrat cea mai ridicată rată de șomaj din țară, care se ridica la 17,4 %. Pe parcursul perioadei de referință, biroul departamental pentru ocuparea forței de muncă din Bydgoszcz a înregistrat 722 de șomeri, dintre care 426 erau direct sau indirect concediați de la Zachem, care era cel mai mare angajator din zonă, cu până la 7 000 de angajați. Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale 18. Toate măsurile prezentate în continuare se combină pentru a forma un pachet coordonat de servicii personalizate care vizează reinserția profesională a lucrătorilor concediați. Dintre cei 615 lucrători concediați, măsurile descrise mai jos vor avea ca țintă 50 dintre cele mai defavorizate persoane și vor depăși ceea ce FSE și măsurile naționale combinate pot face pentru grupul afectat. – Măsuri de stimulare a angajării: Această măsură vizează 45 de lucrători concediați de la Zachem și va oferi stimulente pentru angajatorii care doresc să angajeze acești lucrători. Lucrătorii concediați vor fi înregistrați de serviciile de șomaj, iar biroul departamental de ocupare a forței de muncă va monitoriza toate locurile de muncă nou create în mod continuu, concentrându-se în special pe crearea de noi locuri de muncă pentru șomerii care beneficiază de măsurile de stimulare a angajării. Angajatorul potențial va solicita anumite calificări, competențe și experiență profesională pentru un anumit post. Angajatorul care va utiliza un lucrător șomer de la Zachem timp de cel puțin 24 de luni va beneficia de o măsură de stimulare a angajării. Costurile acestei forme de sprijin care urmează să fie furnizat de către biroul departamental pentru ocuparea forței de muncă din Bydgoszcz pentru 45 de lucrători concediați de la ZACHEM S.A. și de la cele două întreprinderi furnizoare, sunt estimate la aproximativ 213 300 EUR (aproximativ 900 000 PLN). - Măsuri de intervenție: Această măsură are menirea de a acoperi remunerațiile și contribuțiile la asigurările sociale pentru 5 persoane de către biroul departamental pentru ocuparea forței de muncă din Bydgoszcz, care sunt estimate la aproximativ 7 110 EUR. Angajatorul potențial încheie un acord cu Oficiul pentru ocuparea forței de muncă. Măsura este, în mod normal, menită să ajute șomerii pe termen lung, șomerii cu vârsta de cel puțin 50 de ani, șomerii cu calificări reduse, șomerii fără experiență profesională, tinerii cu vârsta de până la 25 ani, mamele singure, persoanele cu dizabilități, clienții serviciilor de asistență socială și foștii deținuți. În contextul acestei cereri, Polonia dorește să se utilizeze această măsură în mod special pentru lucrătorii concediați cu vârsta de peste 50 ani. 19. Cheltuielile pentru punerea în aplicare a FEG care sunt incluse în cerere, în conformitate cu articolul 3 din Regulamentul (CE) nr. 1927/2006, acoperă activitățile de pregătire, gestionare și punere în aplicare, informare și publicitate, precum și activitățile de control. 20. Serviciile personalizate prezentate de autoritățile poloneze sunt măsuri active pe piața forței de muncă în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile poloneze estimează costurile totale la 230 410 EUR, din care cheltuielile pentru serviciile personalizate la 220 410 EUR și cheltuielile pentru punerea în aplicare a FEG la 10 000 EUR (4,34 % din suma totală). Contribuția totală solicitată din FEG este de 115 205 EUR (50 % din costurile totale). Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Măsuri de stimulare a angajării || 45 || 4 740 || 213 300 Măsuri de intervenție || 5 || 1 422 || 7 110 Subtotal servicii personalizate || || 220 410 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități pregătitoare || || 2 000 Activități de gestionare || || 2 000 Informare și publicitate || || 3 000 Activități de control || || 3 000 Subtotal cheltuieli pentru punerea în aplicare a FEG || || 10 000 Total costuri estimate || || 230 410 Contribuție din FEG (50 % din costurile totale) || || 115 205 21. Polonia confirmă faptul că măsurile descrise mai sus sunt complementare cu acțiunile finanțate din fondurile structurale și că se va evita orice fel de dublă finanțare. 22. Acțiunile propuse pentru cofinanțare din FEG sunt complementare cu măsurile în curs cofinanțate de Fondul social european, în special în cadrul Programului operațional privind investițiile în capitalul uman, Prioritatea VIII „Resursele umane regionale pentru economie”, submăsura 8.1.2 „Sprijin pentru procesele de adaptare și modernizare în regiune”. Unii dintre lucrătorii concediați de la Zachem au participat deja la proiectul „Întoarcere pe piața muncii III – o nouă carieră”. Acest proiect a fost accesibil lucrătorilor care au fost concediați ca urmare a unui proces de restructurare. 23. Participanții la proiect au beneficiat de formare și îndrumare și sprijin financiar pentru a demara activități independente, prin granturi de până la 10 000 EUR pe persoană și punți de sprijin de până la 250 EUR lunar pe persoană timp de 6 luni. Celor interesați în activități independente li s-a oferit posibilitatea de a participa la cursuri specifice de formare, ateliere și sesiuni de consiliere cu privire la modalitățile de elaborare a unui plan de afaceri. Aproximativ 60 de lucrători concediați de la Zachem și furnizorii acesteia au participat deja la proiect. 24. Un alt proiect la care au participat 190 de actuali și foști lucrători de la Zachem se numește „Pasul următor”, care este un program de activare profesională pentru lucrătorii de la ZACHEM S.A. pentru ca să își sporească șansele de a găsi noi locuri de muncă prin furnizarea de consiliere psihologică și profesională, formare profesională, formare în domeniul antreprenorial, servicii de plasare a forței de muncă, precum și granturi punctuale pentru investiții și sprijin pentru tranziție. Data (datele) la care au început sau sunt prevăzute să înceapă serviciile personalizate pentru lucrătorii afectați 25. Polonia a inițiat serviciile personalizate pentru lucrătorii afectați incluse în pachetul coordonat propus pentru cofinanțarea FEG la 4 martie 2013. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Procedurile de consultare a partenerilor sociali 26. Comitetul de dialog social din provincie a discutat cu privire la posibilitățile de asistență pentru lucrătorii care au fost concediați de la ZACHEM S.A. și de la furnizorii săi. Pachetul propus de măsuri personalizate a fost discutat în cadrul reuniunii Consiliului pentru ocuparea forței de muncă din Bydgoszcz, care include sindicate, întreprinderi și reprezentanți ai administrațiilor locale și regionale. 27. Autoritățile poloneze au confirmat că cerințele legislației naționale și cele ale legislației UE privind concedierile colective au fost respectate. Informare cu privire la acțiunile obligatorii în temeiul legislației naționale sau al contractelor colective de muncă 28. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile poloneze: · au confirmat faptul că măsurile care cad în responsabilitatea întreprinderilor în temeiul legislației naționale sau al acordurilor colective de muncă nu sunt înlocuite de contribuția financiară din FEG; · au demonstrat faptul că acțiunile respective oferă sprijin lucrătorilor individuali și nu urmează să fie folosite pentru restructurarea întreprinderilor sau a sectoarelor de activitate; · au confirmat faptul că acțiunile eligibile menționate mai sus nu beneficiază de asistență din partea altor instrumente financiare ale UE. Sisteme de gestionare și de control 29. Polonia a notificat Comisiei faptul că aceleași organisme care asigură gestionarea și controlul finanțărilor din FSE vor gestiona și controla această contribuție financiară. Autoritatea de gestionare, care este responsabilă pentru punerea în aplicare a FEG, va fi Ministerul infrastructurii și dezvoltării, mai precis Departamentul pentru Fondul social european. Autoritatea de gestionare va transfera anumite sarcini organismului intermediar, Biroul provincial pentru ocuparea forței de muncă din Toruń. 30. Autoritatea de plată va fi Departamentul autorității de plată din cadrul Ministerului de Finanțe. 31. Autoritatea de certificare va fi înființată în interiorul Departamentului de certificare și desemnare din Ministerul infrastructurii și dezvoltării, în cadrul unui departament diferit de cel al autorității de gestionare. 32. Departamentul pentru FSE și departamentul de certificare și desemnare sunt supravegheate de către doi membri independenți ai conducerii ministerului. Contribuția FEG va fi virată, distinct, într-un cont separat al Ministerului de finanțe care va transfera fondurile în contul de venituri din bugetul de stat. Cofinanțarea punerii în aplicare a activităților va proveni din resurse naționale, inclusiv din Fondul pentru ocuparea forței de muncă. Oficiile pentru ocuparea forței de muncă districtuale vor avea un registru de cheltuieli separat. De îndată ce punerea în aplicare se încheie, Oficiile pentru ocuparea forței de muncă districtuale vor depune o cerere de plată la Biroul provincial pentru ocuparea forței de muncă, care va aproba și depune cererea de plată autorității de gestionare. Autoritatea de gestionare va prezenta certificatul și declarația de justificare a cheltuielilor către Comisia Europeană. Autoritatea de gestionare va efectua inspecții pentru a verifica punerea în aplicare corectă a procedurilor de către organismul intermediar. La rândul său, organismul intermediar va verifica metoda de furnizare de asistență de către oficiile pentru ocuparea forței de muncă districtuale. În conformitate cu sistemele de control, în urma primirii unei decizii privind rambursarea în cadrul FEG, va fi convenit un calendar pentru inspecții. În cazul în care au existat nereguli în cursul implementării acțiunilor, o autoritate poate decide să inițieze activități de verificare suplimentare. Autoritatea de audit pentru FSE va fi, de asemenea, AA pentru acest caz. Finanțare 33. Pe baza cererii înaintate de Polonia, contribuția propusă din FEG pentru pachetul coordonat de servicii personalizate (inclusiv cheltuielile pentru punerea în aplicare a FEG) sunt de 115 205 EUR, reprezentând 50 % din costurile totale. Ajutoarele propuse de Comisie în cadrul fondului se bazează pe informațiile furnizate de Polonia. 34. Având în vedere valoarea maximă posibilă a unei contribuții financiare care poate fi acordată din FEG în temeiul articolului 12 din Regulamentul (UE, Euratom) nr. 1311/2013 al Consiliului, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus. 35. Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[9]. 36. Comisia prezintă separat o cerere de transfer în vederea înscrierii în bugetul pentru anul 2015 a unor credite de angajament specifice, în conformitate cu punctul 13 din Acordul interinstituțional din 2 decembrie 2013. Sursa creditelor de plată 37. Creditele din linia bugetară a FEG se vor utiliza pentru a acoperi suma de 115 205 EUR, necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară și buna gestiune financiară (cererea EGF/2013/009 PL/Zachem introdusă de Polonia) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[10], în special articolul 12 alineatul (3), având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară[11], în special punctul 13, având în vedere propunerea Comisiei Europene[12], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a modificărilor structurale majore intervenite în practicile comerciale internaționale generate de globalizare și pentru a le oferi asistență în reintegrarea pe piața muncii. (2) Articolul 12 din Regulamentul (UE, Euratom) nr.1311/2013 al Consiliului din 2 decembrie 2013 de stabilire a cadrului financiar multianual pentru anii 2014-2020[13] permite mobilizarea FEG în limita unui plafon anual de 150 de milioane EUR (la prețurile din 2011). La 9 octombrie 2013, Polonia a prezentat o cerere de mobilizare a FEG referitoare la concedierile efectuate de întreprinderea Zachem și de 2 furnizori și producători din aval, pe care a completat-o cu informații suplimentare până la 16 iunie 2014. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 115 205 EUR . (3) Prin urmare, FEG ar trebui mobilizat pentru a oferi o contribuție financiară ca răspuns la cererea depusă de Polonia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2015, se mobilizează Fondul european de ajustare la globalizare (FEG) pentru alocarea sumei de 115 205 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO L 347, 20.12.2013, p. 884. [2] JO L 406, 30.12.2006, p. 1. [3] În temeiul articolului 3 al treilea paragraf din Regulamentul (CE) nr. 1927/2006. [4] Industria chimică europeană. Fapte & Cifre 2013, CEFIC (http://www.cefic.org/Facts-and-Figures) [5] Viziune a industriei chimice în 2030: o perspectivă europeană [6] Perspectivele OCDE privind mediul până în 2050 – consecințele inacțiunii 2012, p. 304 [7] Toluenul este un compus aromatic folosit în producția de benzen, p-xilen pentru polietilenă tereftalată (PET), rășini în stare solidă și diizocianați de toluen (TDI) pentru aplicații de poliuretan, și este utilizat pe scară largă ca solvent. [8] http://wbj.pl/wp-content/uploads/2014/09/IiP2014.pdf [9] JO C 373, 20.12.2013, p. 1. [10] JO L 406, 30.12.2006, p. 1. [11] JO C 373, 20.12.2013, p. 1. [12] JO C […], […], p. […]. [13] JO L 347, 20.12.2013, p. 884.